Parlamenteranê HDP’yî banê KDC’yî de semedê paştîdayîşê grevê vêşanîye yo ke semedê wedartişê tecrîdê serê Ocalanî yeno viraştene, dest bi çalkîya  nobete kerde.
Çalakîya ke her roje do bi di parlamenteran bêro domnayene hetê parlamenteranê HDP’yî Dersim Dage, Salîha Aydenîze, Semra Guzele, Ridvan Turan, Musa  Farîsogullari û Tulay Hatîmogullari û namzedê hemşaredarîye yê Bajarê Girdî yê Amedî Selçuk Mizrakli ra ameye destpêkerdene.
Dersim Dage  da zanayene ke ê semedê paştîdayîşê grevê vêşanîye yo ke rayberîya Guvene de ameyo destpêkerdene, nobete tepişenê.
Tulay Hatimogullari zî Guvene sey îradeyê şarê Kurdî name kerd û vat ke Guvene semedê wedartişê tecrîdê serê Birêz Ocalanî dest bi çalakîye kerde. Guvene  biheq a û ganî tecrîd bêro wedartene.
Ridvan Turanî zî  balê ante muhîmîya girevê vêşanîye ser û vat ke tecrîdo ke Birêz Ocalanî rê yeno bicaardene, heme vengan bînan ê ke hetê îqtîdarî de nêyê rê yeno bicaardene. Coka ganî her kes vera naye bivejîyo.
Turanî: Veng da hukmatî ke tecrîd wedaro û va: ‘‘Waştişê Guvene waştişê ma yo, ganî tecrîd bêro wedartene.  Semedê wedartişê tecrîdî do çalakîyê ma dewam bikerê. Eşkerayî ra dima çalakîya nobete ameye destpêkerdene.
